*Antropoloogia bakalaureuseeksam*

Eksam jaguneb **kaheks osaeksamiks** (bakalaueruseksami uurimustöö mahuga vähemalt 6000 sõna ilma kasutatud kirjanduse nimekirja ja lisadeta (5EAP), iseseisev lugemine ja vestlus eksamikomisjoniga (1EAP)), millega kontrollitakse üliõpilase erinevaid erialaseid teadmisi ja oskusi, mis omandati kogu bakalaureuse stuudiumi vältel erinevates ainetes nii teoreetiliselt kui praktiliste ülesannete käigus. Eksamiga kontrollitakse nende osaoskuste olemasolu ja nende kasutamise praktilist oskust üliõpilase stuudiumi lõpetamise eel, et tagada nõutav miinimumtase eriala lõpetanud üliõpilaste seas.

*Bakalaueruseksami uurimustöö*

**Bakalaueruseksami uurimustöö** (mahuga vähemalt 6000 sõna ilma kasutatud kirjanduse nimekirja ja lisadeta) ettevalmistamine ja esialgse variandi kirjutamine algab kursusega "Kirjalik uurimustöö", kus arendatakse kõiki iseseisva uurimuse jaoks vajalikke teoreetilisi ja praktilisi oskuseid. Kirjaliku uurimustöö käigus tehtud kriitilised märkused ja soovitused töö esialgses variandis muudatuste tegemiseks (sisu, keel, vormistus) on aluseks uurimuse lõplikul vormistamisel bakalaureuseeksami jaoks.

Eksamikomisjon annab oma hinnangu uurimusele kahes jaos: esiteks uurimuse kui sellise vastavus bakalaureuse tasemele nii oma sisult kui vormilt ja teiseks üliõpilase võimekus kriitikat vastu võtta ning vastavalt saadud kriitikale oma uurimust iseseisvalt parandada ja täiendada. Kursuse kirjaliku uurimustöö protsessi võetakse arvesse bakalaureuseeksami lõpphinde moodustamisel.

**Uurimustöö kaitsmine** on avalik ning kestab kuni 30 minutit. Kairsmise osad on: Bakalaureuseuurimistööst teeb üliõpilane eksamikomisjonile slaidiesitluse (10 minutit), millega hinnatakse üliõpilase võimekust oma uurimust ja selle olulisi tulemeid lühidalt ja arusaadavalt kokku võtta ja esitleda. Retsensent annab oma arvustuse, tagasiside ning esitab küsimused, millele järgenb tudengi kaitsekõne ning vastused retsensendi küsimustele (kuni 15 minutit). Kaitsmise lõpteab küsimused eksamikomisjonilt ning publikult (5 minutit).

Kontrollitavate osaoskuste hulka kuuluvad oskus esitluse slaide vormistada ja uurimusest olulist infot välja tuua, võime ajalimiidist kinni pidada, kasutada akadeemilist väljendusviisi ning valmidust vastata küsimustele ja võtta arvesse esitatud kriitikat. Esitlusele järgnevad eksamikomisjoni liikmete esitatud täpsustavad küsimused ja nendele vastamine.

*Suuline eksam*

Suuline eksam hõlmab eksamikomisjoni koostatud erialase kirjanduse iseseisvat süvendatud lugemist ja loetu põhjal komisjoni küsimustele vastamist. Iseseisva lektüüri maht on u. 100lk sõltuvalt tekstide keerukusastmest. Tekstid valib välja eksamikomisjon ja need tehakse teatavaks hiljemalt vahenädala lõppu.

Eksamil tõmbab üliõpilane eksamipileti mida hakatakse eksamikomisjoniga arutlema. Suuline eksam kestab kuni 15 minutit ning on kinnine. eksam toimub kaitsmisele eelneval päeval.

*Eksami sooritanud üliõpilane*

* oskab iseseisvalt kavandada ja läbi viia akadeemilist uurimistööd (esitada relevantset uurimisküsimust, valida sobiliku meetodi, leida adekvaatne uurimismaterjal, koostada uurimuse struktuur, viidata ja refereerida allikaid, moodustada allikakirjeid);
* oskab vormistada teadustööd vastavalt TLÜs kehtivatele reeglitele;
* saab aru esitatud kriitikast ning oskab sellele vastavalt reageerida nii kirjalikult (viies uurimuses sisse parandusi) kui suuliselt (vastates konstruktiivselt kriitikale);
* oskab oma uurimusest lühidalt välja tuua peamise ning on võimeline etteantud ajalimiidi jooksul oma tööd esitlema;
* oskab vormistada esitluse slaide ning esineda hea akadeemilise tava kohaselt;
* oskab oma uurimistöö üle arutleda ja oma seisukohti kaitsta;
* oskab iseseisvalt lugeda ja analüüsida erialast kirjandust;
* oskab kriitiliselt arutleda loetud erialase kirjanduse üle;
* on võimeline erinevates ainetes omandatud teadmisi analüüsima ja sünteesima.